Iparraldeko Monarkia

Iparraldeko Monarkia () 1919an Portugalgo Iparraldeko Eskualdean ezarritako gobernu monarkikoa izan zen, Portugalgo Lehen Errepublikaren aurkako kontrairaultza baten ondorioz. Porton izan zuen egoitza eta 1919ko urtarrilaren 19tik otsailaren 13ra arte iraun zuen. "Traulitâniako Erresuma" ("Reino da Traulitânia") ere deitua izan zen mespretxuz.

1910eko urriaren 5eko Iraultzak errepublika aldarrikatu zuen Portugalen, eta erbestera bidali zuen Manuel II.a Portugalgoa erregea. Monarkiaren aldeko batzuk erbestera joan ziren eta beste batzuk Portugalen geratu ziren eta erregimen berria onartu zuten. Henrique Mitchell de Paiva Cabral Couceiro militarrak 1911ko martxoaren 18an gobernu moduari buruzko erreferenduma egitea eskatu zuen. Bere proposamena atzera bota ondoren, Galiziara erbesteratu zen.

1919ko urtarrilaren 19an, Couceirok zuzendutako militar monarkikoek Portugalgo iparraldea okupatu zuten, Porto, Braga, Viana do Castelo, Peso da Regulua, Lamego, Arouca, Ovar, Estarreja eta Viseu hiriak barne, Chaves izan ezik. Urtarrilaren 22an Lisboako aldarrikapenak porrot egin zuen.

Ez zuten Manuel II.aren babesa izan, ezta herriaren babesa eta antolaketa ona ere. Otsailaren 13an errepublika berrezarri zen eskualdean, Porton zibilen eta guardia errepublikanoen matxinada baten ondoren.

 Iruditegia 

 Bibliografia 
 Diário da Junta Governativa do Reino de Portugal. Colecção Completa, nº 1 (19 Jan 1919) – nº 16 (13 Fev 1919), Porto, J. Pereira da Silva, 1919.
 Felix Correia, A Jornada de Monsanto – Um Holocausto Tragico, Lisboa, Tip. Soares & Guedes, Abril de 1919.
 A Questão Dinástica – Documentos para a História mandados coligir e publicar pela Junta Central do Integralismo Lusitano, Lisboa, Empresa Nacional de Indústrias Graficas, 1921.
 Luís de Magalhães,  “Porque restaurámos a Carta em 1919”, Correio da Manhã,  27 e 28 de Fevereiro de 1924.
 Luís de Magalhães, Perante o Tribunal e a Nação, Coimbra, 1925.
 Hipólito Raposo, Folhas do meu Cadastro, Volume I (1911-1925), Edições Gama, 1940.
 António Sardinha, "Conrado não guarda silêncio!" em António Rodrigues Cavalheiro, Um Inédito de António Sardinha sobre a Monarquia do Norte, Separata do nº 15-16 da revista Sulco (2ª Série), Lisboa, 1968, pp. 43–55.
José Manuel Quintas, "Os combates pela bandeira azul e branca", História, nº 10, Janeiro de 1999.
 Redacção Quidnovi, com coordenação de José Hermano Saraiva, História de Portugal, Dicionário de Personalidades, Volume VIII, Ed. QN-Edição e Conteúdos, S.A., 2004

 Kanpo estekak 

Kategoria:Portugalgo historia